Source: https://www.007sport.ro/volei-feminin-csm-bucuresti-volei-alba-blaj-primul-meci-al-etapei-2-rezultate-si-clasament-divizia-a1-faza-ii/
Timestamp: 2018-12-18 21:22:21+00:00

Document:
CSM București – Volei Alba Blaj, în primul meci al etapei a 2-a
Data: 6 martie 2018, 22:39 | Autor: Nănuț Mădălina
Etapa a 2-a din Play-Off-ul Diviziei A1 la volei feminin începe vineri – 9 martie cu derby-ul dintre CSM București și Volei Alba Blaj. Confruntarea celor mai bune 2 echipe din acest sezon se va disputa cu începere de la ora 19:30 și va fi transmisă în direct la Digi Sport.
Volei Alba Blaj se vede nevoită să nu mai facă nici un pas greșit în această ultimă parte a campionatului dacă își dorește să obțină al 4-lea titlu de campioană. Înaintea meciului din etapa a 2-a CSM București conduce detașat în clasament având acumulate 57 de puncte, în timp ce echipa din Blaj ocupă poziția secundă cu 48 de puncte.
Antrenorul echipei campioane – Darko Zakoc se arată încrezător înaintea meciului cu CSM București și speră că o victorie împotriva liderului poate relansa campionatul: „Facem tot ce este posibil, CSM-ul are avantaj mare, în cele două meciuri contra noastră au fost foarte motivaţi şi bine pregătiţi. Faţă de confruntarea de la Blaj avem, de data aceasta, mai mult timp la dispoziţie pentru a pregăti meciul cu ei, sunt convins că echipa noastră va fi foarte motivată la ora jocului şi dacă vom reuşi să jucăm cu sacrificiu extraordinar şi cu precizie mai multă decât în ultimele meciuri contra lor, totul este deschis, putem relansa campionatul.”
Ultimele 2 meciuri ale etapei a doua se vor disputa sâmbătă – 10 martie atunci când CSM Lugoj va primi vizita echipei din Târgoviște, iar Agroland Timișoara se va duela pentru puncte cu Știința Bacău. Ambele meciuri vor avea loc la Lugoj, în sala „Ioan Kunst Ghermănescu”. Cuplajul de volei din Lugoj va începe la ora 16:30, iar accesul spectatorilor este gratuit.
Agroland Timișoara se vede nevoită să dispute meciul de pe teren propriu în deplasare la Lugoj deoarece Sălile din Timișoara sunt ocupate cu alte competiții: în Sala Universității de Vest, de pe strada Oituz, este programată o competiție de badminton, Cupa României Seniori Elite, iar în sala „Constantin Jude” sunt programate meciuri ale celorlalte echipe din Timișoara.
Programul etapei a 2-a din Faza a II-a a Diviziei A1 la volei feminin va cuprinde următoarele partide:
CSM București – CSM Volei Alba Blaj, ora 19:30, Digi Sport
CSM Lugoj – CSM Târgoviște, ora 19:00
ACS Agroland Timișoara – CS Știința Bacău, ora 16:30, Facebook Live, Se joacă la Lugoj.
Rezultate etapa 1 din Faza a II-a a Diviziei A1 la volei feminin:
CSM București – CSM Lugoj 3-1(25-12,21-25,25-15,25-13)
CSM Volei Alba-Blaj – ACS Agroland Timișoara 3-1(25-20,25-15,25-27,25-7)
CS Știința Bacău – CSM Târgoviște 1-3(18-25,25-21,22-25,15-25)
Clasamentul în Faza a II-a a Diviziei A1 la volei feminin se prezintă astfel:
1 CSM București – 57 puncte
2 CSM Volei Alba-Blaj – 48 puncte
3 CS Știința Bacău – 41 puncte
4 CSM Târgoviște – 39 puncte
5 ACS Agroland Timișoara – 35 puncte
6 CSM Lugoj – 19 puncte

References: CSM 
 CSM 
 CSM 
 CSM 

CSM 
 CSM 

CSM 
 CSM 

CSM 
 CSM 

CSM 
 CSM 
 CSM 
 CSM 
 CSM 
 CSM